Συντεταγμένες: 37°56′N 23°41′E﻿ / ﻿37.933°N 23.683°E﻿ / 37.933; 23.683

Το **Ολυμπιακό Συγκρότημα Φαλήρου** είναι αθλητικό συγκρότημα στη παράκτια ζώνη του Φαληρικού όρμου, ανατολικά του Πειραιά. Αποτελείται από δύο κλειστά γυμναστήρια και ένα στάδιο μπιτς βόλεϊ, στα οποία διεξήχθησαν οι αγώνες χειροσφαίρισης, ταεκβοντό, και πετοσφαίρισης στους Ολυμπιακούς Αγώνες 2004. Οι αθλητικές εγκαταστάσεις βρίσκονται στις περιοχές του Νέου Φαλήρου, της Καλλιθέας και του Παλαιού Φαλήρου.

Στο συγκρότημα περιλαμβάνονται οι εξής εγκαταστάσεις:

Στάδιο Ειρήνης και Φιλίας
-------------------------

Κύριο λήμμα: Στάδιο Ειρήνης και Φιλίας
*Συντεταγμένες: 37°56′32.91″N 23°40′02.27″E﻿ / ﻿37.9424750°N 23.6672972°E﻿ / 37.9424750; 23.6672972)*

Το εσωτερικό του Σταδίου Ειρήνης και Φιλίας
Το Στάδιο Ειρήνης και Φιλίας *(Σ.Ε.Φ.)* είναι κλειστό γυμναστήριο στη περιοχή του  Νέου Φαλήρου στον Πειραιά, στο οποίο διεξήχθησαν οι αγώνες πετοσφαίρισης στους Ολυμπιακούς Αγώνες του 2004

Στο γυμναστήριο, το οποίο ξεκίνησε να χτίζεται το 1981 και εγκαινιάστηκε το 1985 είχαν διεξαχθεί προηγουμένως πολλά μείζονος σημασίας διεθνή αθλητικά γεγονότα, συμπεριλαμβανομένου της τελικής φάσης του Ευρωπαϊκού Πρωταθλήματος Καλαθοσφαίρισης 1987 και τους προκριματικούς αγώνες του Παγκοσμίου Πρωταθλήματος Καλαθοσφαίρισης 1998.

Η ανακαίνιση του σταδίου για τους Ολυμπιακούς Αγώνες ξεκίνησε τον Απρίλιο του 2002 και ολοκληρώθηκε στις 30 Ιουνίου 2004. Το νέο στάδιο εγκαινιάστηκε επίσημα στις 11 Αυγούστου 2004, λίγο πριν την έναρξη των Αγώνων. Η χωρητικότητα του σταδίου είναι 14.940 θεατές, ενώ πριν τις εργασίες ανακαίνισης των Ολυμπιακών Αγώνων ήταν 17.000 θεατές.

Όμως, για τις εντός έδρας αναμετρήσεις της ομάδας καλαθοσφαίρισης του Ολυμπιακού, της οποίας το ΣΕΦ είναι έδρα, η χωρητικότητα μεταβάλλεται μεταξύ 16.000 και 17.000 με πτυσσόμενες κερκίδες.

Γήπεδο Χειροσφαίρισης και Ταεκβοντό
-----------------------------------

Κύριο λήμμα: Ολυμπιακό Γήπεδο Χειροσφαίρισης και Ταεκβοντό Φαλήρου
*Συντεταγμένες: 37°56′09.94″N 23°41′27.91″E﻿ / ﻿37.9360944°N 23.6910861°E﻿ / 37.9360944; 23.6910861*

Το Γήπεδο Χειροσφαίρισης και Ταεκβοντό Φαλήρου είναι κλειστό γυμναστήριο στο Παλαιό Φάληρο. Ήταν ο χώρος διεξαγωγής των προκριματικών αγώνων χειροσφαίρισης, και της διοργάνωσης του ταεκβοντό στους Ολυμπιακούς Αγώνες 2004. Η κατασκευή του γυμναστηρίου ολοκληρώθηκε στις 20 Δεκεμβρίου 2003 και εγκαινιάστηκε στις 12 Αυγούστου 2004, λίγο πριν την έναρξη των Ολυμπιακών Αγώνων. Η χωρητικότητα του γηπέδου 5.836 είναι θεατές, αν και μόνο 8.536 θέσεις ήταν διαθέσιμες κατά τη διάρκεια των Ολυμπιακών Αγώνων.

Ολυμπιακό Κέντρο Μπιτς Βόλεϊ
----------------------------

Κύριο λήμμα: Ολυμπιακό Κέντρο Μπιτς Βόλεϊ
Βρίσκεται στην παραλιακή ζώνη της Καλλιθέας Αττικής.

Μετά τους αγώνες
----------------

Το Στάδιο Ειρήνης και Φιλίας χρησιμοποιείται από την ΚΑΕ Ολυμπιακός (όπως και πριν από την Ολυμπιάδα) και φιλοξενεί 14.905 θεατές, κυρίως για τις αναμετρήσεις της Euroleague.

Το 2008, υπήρχαν αναφορές πως πολλές από τις εγκαταστάσεις του Φαλήρου βρισκόταν σε αχρηστία, με τις εγκαταστάσεις να έχουν βανδαλιστεί, και να είναι γεμάτες με απορρίματα. Μερικές από τις εγκαταστάσεις όμως βρίσκονται και σήμερα σε χρήση όπως φαίνεται και παρακάτω:

| Εγκατάσταση | Χρήση κατά
την Ολυμπιάδα | Τρέχουσα/Προτεινόμενη χρήση |
| --- | --- | --- |
|
| Στάδιο Ειρήνης και Φιλίας | Πετοσφαίριση | Έδρα της Κ.Α.Ε. Ολυμπιακός, Συναυλίες, Συνέδρια και Εκθέσεις |
|

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 15 Οκτωβρίου 2019. Ανακτήθηκε στις 15 Οκτωβρίου 2019.
2. ↑
3. ↑  «Παρουσίαση Σ.Ε.Φ.» (PDF). Αρχειοθετήθηκε από το πρωτότυπο (PDF) στις 2 Ιουλίου 2016. Ανακτήθηκε στις 15 Απριλίου 2016.
4. ↑  «Κλειστό Φαλήρου - Ολυμπιακά Ακίνητα (Tae Kwon Do)». *www.iexpo.gr*. Αρχειοθετήθηκε από το πρωτότυπο στις 16 Ιουλίου 2019. Ανακτήθηκε στις 16 Ιουλίου 2019.
5. ↑
6. ↑  Malone, Andrew (2008-07-18). «Abandoned, derelict, covered in graffiti and rubbish: what is left of Athens' £9billion Olympic 'glory'». The Daily Mail.. Ανακτήθηκε στις 2008-08-25.
7. ↑  ΣΤΑΔΙΟ ΕΙΡΗΝΗΣ ΚΑΙ ΦΙΛΙΑΣ
8. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 8 Απριλίου 2008. Ανακτήθηκε στις 15 Απριλίου 2016.

* Επίσημες καταγραφές Θερινών Ολυμπιακών Αγώνων 2004. Αρχειοθετήθηκε 2008-08-19 στο Wayback Machine. Volume 2. pp. 349, 403, 417, 425.

Εξωτερικοί σύνδεσμοι
--------------------

* Πληροφορίες και εικόνες του Σταδίου Ειρήνης και Φιλίας στο stadia.gr